钦定古今图书集成/明伦汇编/氏族典/第059卷 > 徐宗实
## 钦定古今图书集成/明伦汇编/氏族典/第059卷 > 徐宗实

按《明外史徐宗实传》：“宗实，名垕，以字行，黄岩人。力学
知名。洪武中，被荐，除铜陵簿。请告迎养，忤帝意，谪戍
淮阴驿。朝廷选驸马都尉，帝择师以命宗实。洪武末，
授苏州通判。建文二年，超擢兵部右侍郎，奉使两淮。
已坐过家稽留，贬尚宝司丞。数月，复起为侍郎。燕事
急，使两浙招义勇。成祖即位，疏乞骸骨归。逾二年，坐”
事逮至京，道卒。